KYK: VIA pak die Steinhoff-sage | Netwerk24
KYK: VIA pak die Steinhoff-sage
04 September 2018 06:20
’n Spesiale tweedelige dokumentêr oor die opspraakwekkende Steinhoff-sage word in die eerste twee weke van September op VIA (DStv-kanaal 147) uitgesaai. Ons praat oor: Die Steinhoff-sage is die laaste aflewering in die Afrikaanse leefstylkanaal se Ons praat oor-dokkiereeks.
Deel 1: Woensdag, 5 September om 20:00
Deel een word op Woensdag 5 September om 20:00 uitgesaai. In dié dokkie word gekyk na die geskiedenis en meteoriese opgang van Steinhoff asook die sleutelrolspelers wat gehelp het om dié maatskappy ’n wêreldwye sukses te maak. Daar word gekyk na moontlike waarskuwingstekens wat kon gehelp het om die korporatiewe reus se finansiële ineenstorting te voorkom. Die heruitsending van die eerste deel is op Sondag 9 September om 18:00.
Deel 2: Woensdag, 12 September om 20:00
Deel twee skop af met die dramatiese ineenstorting van Steinhoff op 5 Desember 2017. Daar word gekyk na verskeie waarskuwingstekens en hoekom niemand hierop gereageer het nie. Deel twee verken ook wat die Steinhoff-sage vir Suid-Afrikaners beteken en stel ’n brandende vraag: Sal Steinhoff ooit uit die as kan opstaan? Die heruitsending word op 16 September om 18:00 uitgesaai.
Meer oor: Markus Jooste | Stellenbosch | Steinhoff
Waarom Jooste eers dié week verskyn
Steinhoff gee nóg ’n blik op ‘geknoeide’ syfers